**Mesto Vrútky**

**Predkladacia správa**

Určené:

***na zasadnutie Mestského zastupiteľstva vo Vrútkach dňa 23.10.2018***

Názov materiálu:

**Projektový zámer: WIFI pre Teba v meste Vrútky**

**Dôvodová správa**

Úrad podpredsedu vlády Slovenskej republiky pre investície a informatizáciu ako Sprostredkovateľský orgán pre Operačný program Integrovaná infraštruktúra 2014 – 2020 v zastúpení Ministerstva dopravy a výstavby Slovenskej republiky ako Riadiaceho orgánu pre Operačný program Integrovaná infraštruktúra 2014 – 2020 vyhlásil výzvu č. OPII-2018/7/1-DOP na predkladanie Žiadostí o poskytnutie nenávratného finančného príspevku so zameraním na podporu „WIFI pre Teba“.

Cieľom uvedeného projektu je poskytnúť mestám a obciam plnohodnotnú možnosť pokryť dostupné verejné priestranstvá a vybrané mestské budovy WiFi internetovým pripojením a tým zabezpečiť jeho poskytovanie obyvateľom mesta zdarma.

Zrealizovaním daného projektu nastáva možnosť pridanej hodnoty nie len pre mesto, ale aj pre obyvateľov a širokú verejnosť. Základnou pridanou hodnotou je predpoklad, že sa práve pomocou tohto verejne prístupného mestského WiFi internetového pripojenia výrazne zvýši dostupnosť k informáciám, ktoré spadajú pod sféru verejného záujmu a života v meste.

Samotná dotácia (max. 15 000 eur pre žiadateľa za 5% spoluúčasti – max. 750 eur) bude poskytnutá na vybudovanie potrebnej technickej infraštruktúry, zabezpečenie potrebného hardware a taktiež software pre fungovanie siete. Zhotoviteľ musí, v zmysle ustanovených podmienok projektu, poskytnúť záruku na dodávaný hardware po dobu celej udržateľnosti projektu - t. j. 5 rokov. Zo strany mesta bude potrebné zabezpečiť internetové pripojenie WIFI siete.

Jednou z podmienok poskytnutia príspevku je aj podmienka finančnej spôsobilosti žiadateľa na spolufinancovanie projektu. Predpokladané náklady projektu sú max. vo výške **15 000,- EUR** s DPH. Výška spolufinancovania zo zdrojov prijímateľa je **5 %.** Na základe vyššie uvedeného predkladáme na schválenie:

**Návrh na uznesenie:**

**Mestské zastupiteľstvo Vrútky schvaľuje:**

1. predloženie žiadosti o NFP na SO OPII v rámci výzvy č. OPII-2018/7/1-DOP na realizáciu projektu: **WIFI pre Teba v meste Vrútky**, ktorý bude realizovaný Mestom Vrútky;

2. zabezpečenie realizácie projektu v súlade s podmienkami poskytnutia pomoci;

3. zabezpečenie finančných prostriedkov na spolufinancovanie realizovaného projektu v rámci výzvy č. OPII-2018/7/1-DOP vo výške **5 %** , čo predstavuje sumu **max. 750,- EUR**.

Vo Vrútkach, dňa 15.10.2018

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Juraj Gorilák, referát športu, cestovného ruchu a projektov

...................................................

podpis predkladateľa